356 



uti Oenotherae etc. nec non qnorum petala interdiu involuta 

 reperiuntur, noctu explicata (Silene vespertina etc). 



Quaedam per unicum tantum diem (Cistus ladanifc- 

 rus etc.) unicamve noctem (Cactus grandiflorus, nyctical- 

 lus etc.) florent. 



Flores tropicos dixit Linnaeus (Phil. bot. §.235.) 

 qui noctu clauduntur et interdiu aperti sunt. Servant ita- 

 que diem naturalem, tempus, scilicet, quo sol supra hori- 

 zontem est. Sunt vero, qui jam versus occasum solis ci- 

 tius tardius clauduntur. 



Flores aequinoctiales vocavitLinnaeus, qui per ali- 

 quot tantum horas flores habent apertos, uti Tragopogon, 

 Scorzonera, qui horis matutinis tantum florent. Hinc Ho- 

 rologium Florae constituit. 



Flores meteoricos idem appellavit qui tempore nu- 

 bilo, humido et pluvioso clauduntur, sereno aperiuntur 

 e. g. Calendula pluvialis, quam dicit pluviam praesagire 

 nisi quae cum tonitru cadat. At non satis certus est nuntius. 

 Flores tropici et aequinoctiales simul meteorici esse solent. 



Sunt qui plane non aperiantur, nisi radiis solis af- 

 fecti, e. g. Oxalis, Erythraea, Portulaca etc. 



Mutationes , quas diximus, foliorum et florum in iis 

 tantum plantis adnotatae sunt, in quibus facile observantur. 

 Sed in multis aliis, nec dicam, omnibus, accidunt, folia 

 enim et flores, nisi rudioris sint compagis rarissime noctu 

 eundem situm habent quam interdiu. Notissimum segetes 

 Cerealium noctu longe alienum adspectum praebere, quam 

 interdiu ob folia minus erecta, spicasve magis nutantes. 

 Somnus plantis non minus naturalisvidetur, quam animalibus. 



Somnum esse periodum vitalem testantur flores tro- 

 pici, et confirmatur Candollii experimentis. 



